ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670009476


ขอความอนุเคราะห์ให้ปรับปรุงถนนในซอยย่อยต่างๆ บริเวณ ภายในหมู่บ้านอิ่มอัมพร 11 ซอยเทียนทะเล19 แขวงท่าข้าม เขตบางขุนเทียน กรุงเทพมหานคร  โครงการปรับปรุง ซ.เทียนทะเล 19 แยก 1 ของหมู่บ้านอิ่มอัมพร 11 ซึ่งเป็นการปรับปรุงแค่เพียงแยก 1 เท่านั้น หากดำเนินการตามโครงการนี้จะสร้างความเดือนให้กับประชาชนที่อยู่ภายในหมู่บ้านบริเวณ แยก 1-7 1-9 และซอยย่อยอื่นๆ การปรับปรุงดังกล่าวดำเนินการเพียงแค่แยก 1 ซึ่งเป็นซอยสายหลักของหมู่บ้านเท่านั้น มิได้ปรับปรุงทั้งหมู่บ้าน ในช่วงเวลาปกติของหมู่บ้านอิ่มอัมพร 11 ที่ยังมิได้ปรับปรุงถนน เมื่อฝนตกเวลานานๆ ติดต่อกันเป็นชั่วโมง น้ำจะระบายไม่ทัน ทำให้เกิดน้ำท่วมความสูงประมาณ 5-15 ซม. หากมีการดำเนินงานดังกล่าวจะทำให้ฤดูฝนปี 2567 หรือเมื่อน้ำทะเลหนุน แยก 1-7 , แยก 1-9 และแยกอื่น ๆ ได้รับผลกระทบอย่างแน่นอน เพราะถนนจะต่ำกว่าแยก 1 เป็นที่รองรับน้ำอย่างเห็นได้ชัด และเชื่อมั่นว่าจะทำให้ไม่สามารถอยู่อาศัยที่ชั้น 1 ได้ จึงขอเรียกร้องให้หน่วยงานที่เกี่ยวข้อง โปรดพิจารณาโดยด่วน เนื่องจากมีการนำอุปกรณ์ เตรียมพร้อมที่จะดำเนินการมาวางไว้บริเวณหน้าหมู่บ้านแล้ว หากจะมีการดำเนินการปรับปรุงถนนจริง เห็นสมควรว่าควรทำพร้อมกันทั้งหมู่บ้าน มิควรแยกการของบประมาณเพื่อปรับปรุงเพียงถนนสายหลักเพียงอย่างเดียว ควรของบประมาณที่เพียงพอต่อการปรับปรุงถนนทั้งหมู่บ้าน ปล. เนื่องจากหมู่บ้านไม่มีนิติ และไม่มีประธานหมู่บ้าน และไม่ได้ขึ้นตรงกับเขต เป็นการอยู่กันเอง ควรมีการทำประชาพิจารณ์ และเรียกร้องให้ถามความเห็นของผู้อยู่อาศัยจริงก่อนดำเนินการใดๆ


 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook